Document ID: 31985R2224

KOMISSION ASETUS (ETY) N:o 2224/85,
annettu 2 päivänä elokuuta 1985,
muiden eläinten kuin nuorten vasikoiden ruokintaan tarkoitetun rasvattoman maitojauheen erityistuen myöntämisestä tarjouskilpailun perusteella annetun asetuksen (ETY) N:o 1844/77 soveltamisen keskeyttämisestä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1298/85(2), ja erityisesti sen 10 artiklan 3 kohdan,
sekä katsoo, että
eläinten ruokintaan tarkoitetulle rasvattomalle maitojauheelle ja rasvattomalle maidolle annettavan tuen myöntämistä koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 786/68(3), sellaisena kuin se on viimeksi muutettuna asetuksella (ETY) N:o 1304/85(4), 2 a artiklan 4 kohdassa säädetään, että erityistuki voidaan vahvistaa erityisesti mainitun asetuksen 2 artiklan 1 kohdan d alakohdassa tarkoitetulle rasvattomalle maitojauheelle, jos sitä käytetään muiden eläinten kuin nuorten vasikoiden ruokintaan; rasvattoman maitojauheen markkinatilanteen vuoksi tätä mahdollisuutta on käytetty soveltamalla asetusta (ETY) N:o 1844/77(5), sellaisena kuin se on viimeksi muutettuna asetuksella (ETY) N:o 3511/83(6),
maitoalan tuotannon rajoittamista koskevan järjestelmän täytäntöönpaneminen soveltamalla asetuksen (ETY) N:o 804/68 5 c artiklassa säädettyä lisämaksua johtaa alalla vallitsevan epätasapainoisen tilanteen poistamiseen; toisaalta asetuksessa (ETY) N:o 1844/77 säädetty erityistuen järjestelmä on budjetiltaan kallis; tästä syystä on tarpeen keskeyttää asetuksen (ETY) N:o 1844/77 soveltaminen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1844/77 soveltaminen keskeytetään lukuun ottamatta ennen tämän asetuksen voimaan tuloa tehtyjen erityisten tarjouskilpailujen tarjouskilpailun voittajia koskevia oikeuksia ja velvollisuuksia.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä elokuuta 1985.

Labels: 3
17
6